als_Latn dik_Latn sag_Latn
Dy ura të shkatërruara tërësisht, dhe një urë e bllokuar, janë vetëm disa nga dëmet që u shkaktuan nga dalja e lumit mbi shtrat tek fshati Poroj të Tetovës. Shiu i rrëmbyeshëm me sasi të madhe në këtë zonë dhe ujërat që po vinin nga malet kanë dëmtuar edhe të mbjellat e fshatarëve.
“Fatmirësisht dëme në njerëz nuk kemi pasur por dëme materiale po, më të dëmtuar janë bujqit ku edhe pse ne kemi tentuar që të hyjmë në disa pjesë por nuk kemi mundur që ta drejtojmë lumin në shtratin e tij. Njëra pjesë e fshatit është komplet e ndarë prej ujit të pijshëm”, u shpreh Sulejman Ramadani, Kryetar i Bashkësisë Lokale.
Në vend ngjarje kanë dal për ndihmë ekipet e Zjarrfikësve të Tetovës. Komandanti i Zjarrfikësve, Uka Aliti theksoi se banorët u treguan shumë të organizuar. Pak minuta para se të dal lumi nga shtrati, banorët e fshatit Gjermë që gjendet në maje të malit, kanë paralajmëruar banorët e fshatit Poroj për të bllokuar urën që mos të kalojnë makinat.
“Kemi vetëm dëme materiale ku 2-3 objekte janë të prekura nga këto vërshime. Siç mund të shihni edhe ju ka një prurje të materialit që ka ardhur nga malet dhe ka ardhur me një fuqi jashtëzakonisht të madhe balta të cilin e ka bartur lumi duket si llavë si dhe ka mbart gur të ndryshëm”, tha Uka Aliti, Komandant I Zjarrfikësve Tetovë.
Hysein Demiri nga komuna e Tetovës theksoi se komuna ka angazhuar disa kamion për pastrimin e llumit dhe baltës të sjellë nga lumi.
“kamion janë caktuar por varësisht nga vendi ku do të deponohet nëse është vendi pak më i larg atëherë do të angazhohen 30 kamion pra pa ndërpre të funksionojnë dhe shpresojmë që një kohë të shkurtet të pastrohet”, tha Hysein Demiri, Drejtor i sektorit të Urbanizmit.
Ndërkohë Kryetarja e komunës së Tetovës Teuta Arifi ka formuar shtabin e emergjencës, nga ku ka informuar institucionet për gjendjen e fshatit Poroj.
Përgatiti: Afrim Jonuzi
als_Latn als_Latn als_Latn als_Latn als_Latn als_Latn als_Latn swh_Latn